CELEX: 62014TN0432
Language: fi
Date: 2014-06-13 00:00:00
Title: Asia T-432/14: Kanne 13.6.2014 – Remolcadores Nosa Terra ja Hospital Povisa v. komissio

4.8.2014   
            
            
               FI
            
            
               Euroopan unionin virallinen lehti
            
            
               C 253/58
            
         Kanne 13.6.2014 – Remolcadores Nosa Terra ja Hospital Povisa v. komissio
   (Asia T-432/14)
   2014/C 253/78
   Oikeudenkäyntikieli: espanja
   
      Asianosaiset
   
   
      Kantajat: Remolcadores Nosa Terra, SA (Vigo, Espanja) ja Hospital Povisa, SA (Vigo) (edustaja: asianajaja J. Otero Novas)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan riidanalaisen päätöksen niiden etujen takaisinperimisen osalta, joita päätöksen mukaan kantajina olevat yhtiöt saavat eri taloudellisiin etuyhtymiin kuuluvina
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Nyt käsiteltävän kanteen yhteydessä riidanalainen päätös on sama kuin asiassa T-515/13, komissio vastaan Espanja, kyseessä oleva.
   Kanteensa tueksi kantajat vetoavat seuraaviin kanneperusteisiin:
   
               1)
            
            
               Espanjan tax lease -järjestelmä muodostaa kokonaisuuden, jossa siihen kuuluvat eri toimenpiteet, jotka komission kriteerien mukaan itsessään ovat lainmukaisia tai lainvastaisia, ovat välttämättömiä tekijöitä laivanrakennussopimuksen tekemiseksi espanjalaisten telakoiden kanssa.
            
         
               2)
            
            
               Vaikka komission lainvastaisiksi luokittelemat välittömät edut onkin myönnetty taloudellisiin etuyhtymiin kuuluville, koko järjestelmä on perustettu ja pantu täytäntöön, jotta nämä edut siirrettäisiin kaikille järjestelmään osallistuville: telakoille, taloudellisille etuyhtymille, varustamoille, useiden liiketoimien järjestäjinä oleville pankeille ja välittäjäyhtiöille.
            
         
               3)
            
            
               Komissio määrittää päätöksessään valtion velvollisuuden periä takaisin lainvastaisesti myönnetyt tuet, mutta vain taloudellisilta etuyhtymiltä, ja siinä suljetaan pois takaisinperintävelvollisuus muiden järjestelmään osallistuvien yksiköiden osalta.
            
         
               4)
            
            
               Päätöksessä ei perustella sitä, miksi komissio käyttää takaisinperintää koskevaa mahdollisuutta, eikä siinä selitetä, miksi takaisinperintävelvollisuus kohdistuu yksinomaan taloudellisiin etuyhtymiin.
            
         
               5)
            
            
               Päätös siitä, että vain taloudelliset etuyhtymät on valittu takaisinperimisen kohteeksi, on tehty eri syistä kuin joilla oikeutetaan komissiolle annettu mahdollisuus määrätä siitä.